Benedict Cumberbatch

Benediktas Timotis Karltonas Kamberbačas (, g. ) – anglų aktorius.

Žinomas dėl savo darbo ekrane ir scenoje, jis yra pelnęs įvairių apdovanojimų, įskaitant Britų televizijos akademijos apdovanojimą, „Primetime Emmy“ apdovanojimą ir „Laurence Olivier“ apdovanojimą, be to, buvo nominuotas dviem „Oskarams“, dviem Britų kino akademijos apdovanojimams ir keturiems „Auksiniams gaubliams“. 2014 m. žurnalas „Time“ jį įtraukė į 100 įtakingiausių pasaulio žmonių sąrašą, o 2015 m. Bakingamo rūmuose jam buvo suteiktas Britanijos imperijos ordino apdovanojimas už nuopelnus scenos menui ir labdarai.

Kamberbačas vaidino istorinėse dramose „Nuostabi malonė“ (2006 m.), „12 vergovės metų“ (2013 m.), „1917“ (2019 m.) ir „Kurjeris“ (2020 m.). Už Alano Tiuringo vaidmenį filme „Vaizduotės žaidimas“ (2014 m.) ir nepastovaus rančerio vaidmenį filme „Šuns galia“ (2021 m.) jis sulaukė kritikų pripažinimo ir buvo nominuotas geriausio aktoriaus „Oskarui“. 2012–2014 m. balsu ir judesio fiksavimo priemonėmis Kamberbačas vaidino Smaugą ir Sauroną filmų serijoje „Hobitas“. Nuo 2016 m. jis vaidina Styveną Streindžą keliuose filmuose, kurių veiksmas vyksta „Marvel Cinematic Universe“, įskaitant „Daktaras Streindžas“ (2016 m.) ir „Daktaras Streindžas beprotybės multivisatoje“ (2022 m.).

Viešasis įvaizdis 
Tarptautinio pripažinimo Kamberbačas sulaukė 2010 m. pasirodžius pirmajai serialo „Šerlokas“ serijai. Nuo to laiko jis vadinamas „The Thinking Woman's Crumpet“ (pažod. „mąstančios moters minkšta bandelė“; frazė, britų vartojama apibūdinti asmeniui, kuris priešingos lyties mėgstamas dėl to, kad yra protingas ir drauge fiziškai patrauklus) ir reguliariai įtraukiamas į daugelį „seksualiausių gyvų vyrų“ sąrašų, įskaitant „Empire“ ir „People“.

2014 m. balandį Kamberbačas buvo pripažintas britų kultūros ikona, o užsienyje gyvenantys jaunuoliai įvardijo jį tarp žmonių, kurie jiems labiausiai asocijuojasi su Jungtinės Karalystės kultūra: Viljamas Šekspyras, karalienė Elžbieta II, Deividas Bekhamas, J. K. Rouling, Bitlai, Čarlis Čaplinas, Eltonas Džonas ir Adelė. Tą patį mėnesį žurnalas „Time“ įtraukė jį į kasmetinį „Time 100“ kaip vieną įtakingiausių pasaulio žmonių.

Politika 
2003 m. Kamberbačas prisijungė prie „Stop the War Coalition“ protesto akcijos Londone prieš karą Irake. 2010 m. jis kalbėjo aktyvistams Vestminsterio profesinių sąjungų kongreso remiamoje protesto akcijoje apie numanomą pavojų menui dėl išlaidų mažinimo, kurio tikimasi pagal išlaidų peržiūrą. 2013 m. jis protestavo prieš, jo manymu, JK vyriausybės vykdomus pilietinių laisvių pažeidimus.

Kamberbačas palaiko LGBT+ teises ir 2013 m. liepą vadovavo tos pačios lyties draugų santuokai. Per šį šventimą jis vadovavo Roberto Rinderio ir jo partnerio Seto Kamingso vestuvėms. 2014 m. Tarptautinės moters dienos proga jis pasirašė „Amnesty International“ laišką ministrui pirmininkui Deividui Kameronui dėl moterų teisių Afganistane. Kamberbačas save priskiria feministams.

2016 m. Kamberbačas  buvo vienas iš daugiau nei 280 meno pasaulio atstovų, kurie per 2016 m. birželį vykusį referendumą palaikė Jungtinės Karalystės pasilikimą Europos Sąjungoje.

Filmografija

Filmai

Televizija

Nuorodos 

 IMDB puslapis

Išnašos 

Jungtinės Karalystės aktoriai